text: Av min arm
  05 januar 2010 kl. 13.29
  Postbudene har det svært i sne og slud. Indtil nu er 76 postbude over hele landet kommet til skade. Hele 62 af dem kommer fra Syd- og Sønderjylland.  
  - Vores område er hårdt ramt, fordi vi fik mest sne først, siger chefen for postområde Syd- og Sønderjylland Ivar Stuck.
   
  Men hver dag sker der uheld. Postbudenes største problem er, at der stadig ligger meget sne og is på veje og fortorve.
  
  Husejerne har ansvaret
  - Generelt er villaejerne gode til at fjerne sneen og isen, men der er desværre mange villaveje og områder i villakvarterene, der endnu ikke har set en sneplov, siger Ivar Struck. 
  Men sker der et uheld, så er der husejeren, der hænger på den.
  Det er nemlig dem, der har ansvaret for at rydde fortovet, så postbudet og andre ikke falder og slår sig.
   
  
  Krav om erstatning 
  Post Danmark har nemlig mulighed for at kræve erstatning for tabte arbejdsdage, mens postbuddet kan kræve erstatning for svie og tort.
   
  Hvis et postbud falder og brækker benet i en husejers indkørsel, risikerer ejeren et erstatningskrav på omkring 1000 kroner om dagen indtil postbuddet er på arbejde igen, oplyser Ivar Struck.
  